திரு.முத்துநெடுமாறன் அவர்களுக்கு என்னுடைய தயவான வேண்டுகோள். செல்லினம் மூலம் பயனடைகின்ற பல்லாயிரக்கணக்கான பயனர்களில் நானும் ஒருவன். இந்த செயலியில் #தங்கிலிஸ் மூலமாக தமிழை தட்டச்சு செய்ய முடியுமாக இருப்பது என்னைப்போன்ற #Bamini முறை மூலமாக தமிழ் தட்டச்சு செய்ய தெரியாதவர்களுக்கு மிகப்பெரிய வரப்பிரசாதம் என்றே கூறுவேன். ஏலவே இதற்காக Google transliterate keyboard வசதி இருந்தாலும், இரண்டையும் பயன்படுத்தியன் என்ற வகையில் எனக்கு செல்லினம் பல வழிகளில் மற்றயதைவிட சிறந்ததாகவே உணர முடிகிறது. இந்த செல்லினம் செயலியை நீங்கள் முற்றாக இலவசமாக வழங்கியமைக்கு எனது ஆத்மார்த்தமான நன்றிகள் உங்களுக்கு உரித்தாகட்டும். எனினும் எனக்கு சிறியதொரு வருத்தம் என்னவெனில் என்னால் கணனியில் தமிழ் தட்டச்சு செய்யும் போது இந்த செல்லினம் செயலியை உபயோகிக்க முடியாமல் உள்ளது. தற்போது கணனியில் தமிழ் தட்டச்சு செய்ய வேண்டிய தேவை ஏற்பட்டால் Google இன் செயலியையே நான் பயன்படுத்துகிறேன். எனினும் நான் செல்லினம் மூலம் தட்டச்சு செய்வதால் இன்னும் இலகுவாகவும், சரியாகவும் தட்டச்சு செய்ய முடியும் என நம்புகிறேன். நீங்கள் Android, Apple ரக கையடக்க தொலைபேசிகளுக்கு இந்த செயலியை உருவாக்கியது போல, Windows PC, Mac PC களுக்கும் உருவாக்க வேண்டும் என என்னுடைய தயவான வேண்டுகோளை முன்வைக்க விரும்புகிறேன். நன்றி. த.லக்ஸராஜ்